Patru cazuri noi de COVID-19 la Astra: meciul cu Universitatea Craiova nu se mai joacă.
Astra Giurgiu a anunţat că are alte patru cazuri noi de COVID-19. Meciul cu Universitatea Craiova nu se mai poate juca. Sorin Cârţu: "Aşteptăm poziţia oficială a LPF-ului".
Nebunia continuă în Liga 1! Meciul dintre Astra şi Craiova nu se va juca nici astăzi, după ce alţi patru jucători de la echipa din Giurgiu au "picat" testele de COVID-19.Situaţia e tot mai complicată. Play-off-ul Ligii 1 trebuie să se termine luni, 3 august, dată la care UEFA vrea să ştie echipele ce vor juca în cupele europene. Atunci e programat derby-ul dintre Craiova şi CFR Cluj.Oltenii nu mai au când să joace şi cu Astra. Sorin Cârţu – preşedinte Universitatea Craiova: "Am auzit şi eu că ar mai fi vreo patru cazuri pe acolo. Asta înseamnă că acolo e focar. LPF-ul decide. Deocamdată nu putem să ne pronunţăm. Aşteptăm poziţia oficială a LPF-ului".